Alaquàs ja té nou Consell de Xiquets i Xiquetes
09/04/2014

# Alaquàs ja té nou Consell de Xiquets i Xiquetes

*   09/04/2014
*   [Imprimir](#)
*   Compartir
*    https://www.alaquas.org/documento.asp?id\_do=14339

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14339%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20ja%20t%C3%A9%20nou%20Consell%20de%20Xiquets%20i%20Xiquetes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14339/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14339/09042014dsc_2200_Form_4.jpg)](https://www.alaquas.org/ficheros/documentos/2014/2/14339/09042014dsc_2200_Form_10.jpg "<a href='https://www.alaquas.org/ficheros/documentos/2014/2/14339/09042014dsc_2200_Form_10.jpg' target=_blank><i class='fa fa-external-link' aria-hidden='true'></i>.Alaquàs ja té nou Consell de Xiquets i Xiquetes</a>")

El Castell acull l'acte de constitució del nou Consell de Xiquets i Xiquetes presidit per l'Alcaldessa d'Alaquàs i format per vint-i-un representants de tots els col·legis

El Castell d’Alaquàs va acollir ahir dimarts 8 d’abril l’acte oficial de constitució del nou Consell de Xiquets i Xiquetes d’Alaquàs. L’alcaldessa d’Alaquàs, Elvira García Campos, acompanyada del regidor de Cultura, Toni Saura i de la jutgessa de Pau, MªCarmen Torralba, va presidir aquest acte en el que els vint-i-un nous membres del nou Consell van prendre possessió del seu càrrec.

En l’acte, la primera edil es va donar la benvinguda oficial i els va entregar una acreditació com a representants d’aquest organisme. En la seua intervenció els va animar a treballar activament en la construcció de l’Alaquàs que volem i els va recordar la importància del càrrec que ocupen.

El Consell està format per tres representants de cadascun dels col·legis d’Alaquàs. Del Bonavista han resultat elegits: Nerea Zafra Martínez, Jesús Cano Villena i Míriam Morenete Tejedor. Del González Gallarza, Joan Villena Herráiz, Aitana Valcayo Martínez i Marcos Gómez Martínez. De l’Olivar I, Estela Canales Cànovas, Juan Martín Andrés i David Adrià Ibor. Del Ciutat de Cremona, Francesca Brull Muñoz, Belén Minuesa Maestre i Celia Ramos Moya. Del Madre Josefa Campos, Ángel García Alonso,Rebeca Sáiz Castellano i Lucas Martín Martínez. Del Sanchis Almiñano, Marina Martínez Martínez, Ángel Sancho Cuenca i Andrea Martínez del Fresno. Del Vila d’Alaquàs, Laura Andrés Carrión, Mario Cisneros Ruíz i Raquel Ortiz Martínez.

Després de la pressa de possessió oficial, tres membres de l’anterior Consell de Xiquets i Xiquetes d’Alaquàs, Elena Esteban Martínez, Jaume Moreno Feltrer i Alba Belinchón Alonso, van dirigir unes paraules al nou Consell i van explicar en què ha consistit el seu treball al llarg d'aquests anys.

El nou Consell de Xiquets i Xiquetes servirà com és habitual per informar i assessorar l’Ajuntament d’Alaquàs sobre les inquietuds i les necessitats de la infància, realitzant, així, les seues propostes d’actuació i plantejant suggeriments i idees que els permeten participar i intervindre en les assumptes municipals.

El Consell de Xiquets i Xiquetes va nàixer l’any 2002 amb l’objectiu de dotar els i les més joves de la ciutat d’un marc per a expressar les seues preocupacions aportant valoracions i propostes per contribuir en la construcció, desenvolupament i millora d’Alaquàs. Aquesta és la quarta edició d’aquest organisme que està presidit per l’alcaldessa d’Alaquàs, Elvira García Campos.

Des de l’Ajuntament d’Alaquàs, conscients dels drets a la llibertat d’expressió i a la participació que s’arrepleguen en la Convenció Internacional dels Drets dels Xiquets i Xiquetes de les Nacions Unides, vol continuar recolzant aquest projecte per tal de donar veu pròpia als més joves de la ciutat. De fet, des que el Consell està en funcionament, ara fa dotze anys, el Consistori s’ha fet ressò de les preocupacions dels menors materialitzant-les en l’execució de diferents projectes, a proposta del Consell de Xiquets i Xiquetes.

D’entre aquests projectes cal destacar la participació en projectes urbanístics com el parc del Dijous, el poliesportiu del Terç, la peatonalització d’espais pròxims a col·legis, la xarxa de carril bici, l’augment de la il·luminació en parcs i alberedes, la instal·lació de més fonts, millora vial, campanya de neteja d’excrements de gossos, horts urbans, festes i actes públics.